Die trekduif (Ectopistes migratorius) was 'n spesie van duiwe wat in groot getalle oor die kontinent van Noord-Amerika voorgekom het.
'n Lewendige trekduif in 1896, deur C.O. Whitman aangehou
Uitgestorwe (1914) (IUCN 3.1)
† E. migratorius
Die trekduif se verspreiding. Hulle broeigebied word in rooi en hulle oorwinteringsgebied word in oranje aangedui.
Volgens skatting was daar ten minste 3 tot 5 miljard van hierdie duiwe in Noord-Amerika toe die Europese setlaars daar aangeland het. Hulle het dikwels op onreëlmatige tye in groot swerms oor die kontinent gevlieg. In 1866 het die oortog van so 'n swerm in Ontario ten minste 14 uur lank geduur. Die swerm moes meer as 'n miljard duiwe bevat het.
Ondanks die groot getalle het hierdie duiwe later uitgesterf. Daar is genadeloos op hulle gejag en ontbossing het tot 'n verlies aan habitat gelei.
By 'n bepaalde broeikolonie in Michigan is daar in 1874 sowat 25 000 duiwe per dag afgemaai. In die jare tagtig van die negentiende eeu was dit duidelik dat die voëls deur uitsterwing bedreig word. Op 1 September 1914 sterf die laaste duif, genaamd Martha, in die Cincinnati Diere- en Botaniese Tuin.
↑ BirdLife International (2012). "Ectopistes migratorius". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013. AS1-onderhoud: ref=harv (link)